
Šta je zabranjeno činiti u ihdadu?


* 
* 
* 
* 
* 
* 
* 

 
Šta je zabranjeno činiti u ihdadu?

Ummu Atijja, radijallahu anha, prenosi da je Resulullah, sallallahu alejhi ve sellem, rekao: “Žena ne tuguje za umrlim više od tri dana, osim za mužem, za kojim tuguje četiri mjeseca i deset dana; ne oblači obojenu, već pamučnu odjeću i ne koristi surmu ni miris, ali kada joj istekne priček, može se namirisali s malo kusuta ili azfera. ‘  

Ummu Selema, radijallahu anha, prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: ‘Udovica u pričeku ne oblači žutu odjeću obojenu šafranom niti crvenu odjeću; ne stav!Ja ***[nakit](https://pitajucene.com/search/nakit/questions/ "Pretraži pitanja o nakitu")***, ne upotrebljava kanu niti podvlači oči surmom. ”  

Ona je također pripovijedala: “Neka je žena došla kod Resulullaha, sallallahu alejhi ve sellem, i rekla: ‘Moja je kćerka u pričeku nakon smrti muža, boli je oko, pa hoće li upotrijebiti surmu?’ Poslanik, sallallahu alejhi ve sellem, dva, ili tri puta odgovorio je: ‘Neće!’ Potom je rekao: Period pričeka minimalno iznosi četiri mjeseca i deset dana; u paganskom dobu taj ste period obilježavale cijelu godinu dana. “‘  

Humejd je upitao Zejnebu kako se taj period obilježavao u paganskom dobu, a ona je odgovorila: “Kada bi žena ostala udovica, ušla bi u malu, neurednu kuću, obukla najgoru odjeću, i godinu dana ne bi se mirisala niti ukrašavala. Nakon toga, ljudi bi doveli životinju: magarca ili ovcu, ili bi donijeli kakvu pticu, pa bi se obrisala od nju – životinja bi obično umrla – a nakon toga izašla bi i dobila komad balege koju bi ritualno bacila, i tek tada bi se mogla mirisati i uljepšavati.”


Propisi u vezi s poglavljem 


Prvo, udovici je u pričeku zabranjeno oblačenje ukrašene odjeće, stavljanje kane, podvlačenje oči surmom, upotreba mirisa i stavljanje nakita.  

Drugo, ipak ***[islam](https://pitajucene.com/search/islam/questions/ "Pretraži pitanja o Islamu")*** takvoj ženi dopušta simbolično mirisanje nakon kupanja od mjesečnog pranja, ne radi mirisanja već radi odstranjivanja neprijatnog mirisa koji uzrokuje izliv nečiste krvi.


\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


